01/07/2015 | Administración LocalMunicipal
Cariño
Delegacións concelleiros/as

Unha vez celebradas as eleccións locais, o 24/05/2015, convocadas por Real Decreto 233/2015, de 30 de marzo, e constituído o novo Concello, resulta necesario establecer a nova organización municipal. Polo tanto, ao abeiro do disposto nos artigos 23.4 da Lei 7/1985, reguladora das bases de réxime local, 61.3 da Lei 5/1997, do 22 de xullo, de Administración local de Galicia e 43 e seguintes do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro (ROF) RESOLVO: PRIMEIRO: Conferir as seguintes delegacións xenéricas, a prol dos membros da Xunta de Goberno Local que se indican, nos seguintes termos: a) Desígnase a Alberto Iglesias Fraguela –que é membro da Xunta de Goberno Local- concelleiro-delegado da Área de Infraestruturas, Espazos Públicos e Desenvolvemento Sostible, que comprende xenéricamente, Obras e Urbanismo, en particular, as seguintes materias: -Obras municipais. -Servizos municipais (iluminación pública, limpeza viaria, xardíns…). -Urbanismo. b) Desígnase a Rus Maria Scaife Ortiz Zarate–que é membro da Xunta de Goberno Local- concelleira-delegada da Área de Servizos Sociais e Atención Cidadá, e que comprende xenéricamente, as materias da esfera de Atención cidadá e de Servizos Sociais, e en particular: -Servizos Sociais. -Igualdade. -Benestar Social. -Persoas maiores. -Muller -Sanidade. -Atención ao cidadá. c) Desígnase a Abdeljabar El Koumir Weil –que é membro da Xunta de Goberno Local- concelleiro-delegado da Área de Facenda, Cultura, Educación, Xuventude e Deporte, e que comprende xenéricamente, Facenda, Cultura, Educación, Xuventude e Deporte, e en particular, as seguintes: -Economía -Facenda -Cultura -Deporte -Tempo libre -Xuventude. As delegacións xenéricas da Área de Infraestruturas, Espazos Públicos e Desenvolvemento Sostible, da Área de Servizos Sociais e Atención Cidadá e da Área de Facenda, Cultura, Educación, Xuventude e Deporte, conlevan, ademais da inspección, dirección, impulsión e xestión en xeral dos correspondentes servizos, a sinatura de cantos documentos sexan necesarios para a tramitación de un expediente no ámbito da correspondente delegación, agás a facultade de resolver mediante actos administrativos que afecten a terceiros. SEGUNDO: As delegacións conferidas no presente decreto enténdense sen prexuízo das que a lexislación lle atribúe ao alcalde como competencias indelegables, así como das delegadas pola Alcaldía na Xunta de Goberno Local. TERCEIRO: Quedan derrogadas as resolucións preexistentes nas que a anterior alcaldesa delegou competencias en membros da Xunta de Goberno Local e mais noutros membros da Corporación. CUARTO: Da presente resolución darase coñecemento ao Pleno da Corporación na primeira sesión que este celebre, notificándose persoalmente aos concelleiros designados segundo dispón o artigo 114.1 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro (ROF), e publicarase no Boletín Oficial da Provincia de Lugo, e mais no taboleiro de anuncios da Casa do Concello, sen prexuízo da súa efectividade dende o día seguinte ao da presente resolución, conforme se indica no artigo 44 do ROF. En Cariño, a 16 de xuño de 2015 O Alcalde Ante min A Secretaria, Asdo: José M. Alonso Pumar Asdo: Alejandra Pardo Vázquez